प्रधानमंत्री नरेंद्र मोदी चुनावों के दौरान ताबड़तोड़ प्रचार कर विपक्ष के खिलाफ माहौल बनाने के माहिर माने जाते हैं। हालांकि इस बार पांच राज्यों के विधानसभा चुनावों में उनकी रैलियों पर ब्रेक लग सकता है। फिलहाल जो संकेत मिल रहे हैं, उनसे ऐसा लग रहा है कि इस बार संभवत: पीएम मोदी की रैलियों में कमी आएगी। इसकी एक वजह उनके विदेशी कार्यक्रम भी हैं, जिनमें उनका जाना लगभग तय है। ऐसे में राजस्थान और मध्य प्रदेश जैसे बड़े राज्यों समेत पांच राज्यों में होने वाले चुनाव में शायद पीएम की उतनी रैलियां न हों, जितनी आमतौर पर होती हैं।